Keršasparniai verpikai
Keršasparniai verpikai (Endromidae) – drugių (Lepidoptera) šeima. Lietuvoje gyvena vienintelė šios šeimos rūšis – keršasparnis verpikas (Endromis versicolora). Patinai su oranžiškai rudais sparnais, IV-V mėn. skraido dieną ir naktį, patelės – gerokai šviesesnės ir stambesnės; jos skraido tik naktį. Gyvena lapuočių ir mišriuose miškuose, krūmynuose. Vikšras žalias su šviesesne nugara. Randamas V-VI mėn. ant beržų, lazdynų, alksnių. Žiemoja lėliukė po samanomis. Lietuvoje reta rūšis.